
ŽEMĖS ŪKIO IR KAIMO REIKALŲ SKYRIAUS VYRIAUSIOJO SPECIALISTO PAREIGYBĖS APRAŠYMAS


I. PAREIGYBĖS CHARAKTERISTIKA

	1. Žemės ūkio ir kaimo reikalų skyriaus vyriausiasis specialistas yra karjeros valstybės tarnautojas.
	2. Pareigybės lygis – A.
	3. Pareigybės kategorija – 10.

II. PASKIRTIS

	4. Žemės ūkio ir kaimo reikalų skyriaus (toliau – Skyrius) vyriausiojo specialisto pareigybė reikalinga traktoriams, savaeigėms ir žemės ūkio mašinoms ir jų priekaboms registruoti, valstybiniams numeriams išduoti, traktorių, savaeigių ir žemės ūkio mašinų bei jų priekabų techninei apžiūrai atlikti.

III. VEIKLOS SRITIS

	5. Valstybės tarnautojo, einančio šias pareigas, specialioji veiklos sritis - traktorių, savaeigių ir žemės ūkio mašinų bei jų priekabų registracija. 

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

	6. Valstybės tarnautojas, einantis šias pareigas, turi atitikti šiuos specialius reikalavimus:
	6.1. turėti aukštąjį universitetinį arba jam prilygintą technologijos mokslų studijų srities mechanikos inžinerijos krypties išsilavinimą, inžinieriaus profesinę kvalifikaciją;
	6.2. turėti 1 metų darbo patirtį žemės ūkio inžinerijos srityje;
	6.3. išmanyti Lietuvos Respublikos įstatymus, Lietuvos Respublikos Vyriausybės nutarimus, ES ir kitus teisės aktus, susijusius su valstybės informacinių išteklių valdymu, traktorių, savaeigių ir žemės ūkio mašinų registru, jų atitikties įvertinimu, tipo patvirtinimu, techninėmis apžiūromis, saugiu eismu ir gebėti juos taikyti praktiškai;
	6.4. išmanyti traktorių, savaeigių ir žemės ūkio mašinų konstrukcijas, veikimo principus ir saugaus eksploatavimo reikalavimus;
	6.5. gebėti konsultuoti technikos savininkus įvairiais technikos panaudojimo registravimo, techninės būklės, įsigijimo, saugių darbo sąlygų klausimais;
              6.6. mokėti anglų, prancūzų ar vokiečių kalbą ne žemesniu kaip pažengusio vartotojo B1 lygiu;
              6.7. mokėti valdyti, kaupti, sisteminti, apibendrinti informaciją ir rengti išvadas;
              6.8. savarankiškai planuoti, organizuoti ir vykdyti savo veiklą;
              6.9. sklandžiai dėstyti mintis raštu ir žodžiu, išmanyti Dokumentų rengimo taisykles;
              6.10. mokėti dirbti „Microsoft Office“ programiniu paketu.


V. ŠIAS PAREIGAS EINANČIO VALSTYBĖS TARNAUTOJO FUNKCIJOS

	7. Šias pareigas einantis valstybės tarnautojas vykdo šias funkcijas:
	7.1. vykdo traktorių, savaeigių ir žemės ūkio mašinų ir jų priekabų registro duomenų tvarkymą, apsaugą, sąveiką su kitais registrais;
              7.2. atlieka traktorių, savaeigių ir žemės ūkio mašinų ir jų priekabų registravimą, išregistravimą, registro duomenų keitimą;
              7.3. išduoda valstybinius numerius ir registravimo dokumentus;
              7.4. atlieka traktorių, savaeigių ir žemės ūkio mašinų ir jų priekabų technines apžiūras bei įvertina minėtos technikos techninę būklę, sudaro techninių apžiūrų atlikimo grafiką ir jį paskelbia viešai;
	7.5. tikrina pateiktos registruoti technikos dokumentus;
              7.6. vyksta į technikos buvimo vietą sutikrinti techninius ir eksploatacinius duomenis, įvertinti techninę būklę;
              7.7. įregistruoja technikos, įkeistos bankuose, paskolų grąžinimo garantus, įkeitimo sutartis ir kontroliuoja, kad įkeitimo laikotarpiu ši technika nebūtų išregistruota;
              7.8. nagrinėja fizinių ir juridinių asmenų prašymus, pareiškimus ir pasiūlymus pagal savo kompetenciją;
              7.9. konsultuoja technikos savininkus įvairiais technikos panaudojimo registravimo, techninės būklės, įsigijimo, saugių darbo sąlygų klausimais; 
              7.10. pagal pareigybei priskirtą kompetenciją dalyvauja darbo grupių, komisijų darbe;
              7.11. vykdo kitus nenuolatinio pobūdžio Skyriaus vedėjo pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

[bookmark: _GoBack]	8. Šias pareigas einantis valstybės tarnautojas tiesiogiai pavaldus Skyriaus vedėjui.

